section_heading: Obrazovanje i glazbena karijera
paragraph_text: Po vokaciji akademski glazbenik i magistar kulturnog poslovanja ('kulturni menadžment'). Magistrirao je na Sveučilištu Surrey u Engleskoj te se usavršavao u Los Angelesu (CalArts), Dallasu (University of North Texas) i Sveučilištu Michigan u SAD-u. Radio je kao profesor u Americi (Princeton High School, TX; Charlotte Middle School, MI) u Srednjoj glazbenoj školi Ivana Matetića-Ronjgova u Puli, kao timpanist u Orkestru Opere Hrvatskog narodnog kazališta Ivana pl. Zajca u Rijeci, u Riječkoj filharmoniji te kao predavač na Akademiji za suvremenu glazbu ('The Academy of Contemporary Music'- ACM u Londonu. Koncertira od Hollywooda i Sunset Stripa, do Londona (Kraljevski glazbeni koledž, Kraljevska glazbena akademija), Grožnjana do Austrije i Italije. Prvu nagradu za izvedbu na klasičnim udaraljkama dodjeljuje mu Igor Lešnik s Muzičke akademije u Zagrebu na 34. državnom natjecanju učenika glazbe (u 50 g. postojanja natjecanja bio je prvi prvonagrađeni udaraljkaš u povijesti ovog natjecanja). Finalist je 'Yamaha Music Foundation of Europe' na Kraljevskoj Akademiji u Londonu, visoko ocjenjen i preporučen (Highly Commended) za recital na Boise Foundation Music Awards, a Glazbena akademija Sveučilišta Huddersfield nagrađuje ga nagradom Truscott za izuzetna postignuća iz svih polja glazbene djelatnosti: glazbene izvedbe, glazbene kompozicije i muzikologije. 2008. je nagrađen Vic Firth/Megamuzika nagradom za izvrsnost u pedagoškom radu. Nastupao je s američkom gitaristicom i višestrukom dobitnicom nagrade Grammy Sharon Isbin.